Honeymoon (երգ)

**«Honeymoon»**, (), ամերիկացի երգչուհի և երգերի հեղինակ Լանա Դել Ռեյի երգը, որ YouTube-ում վերբեռնվել է 2015 թվականի հուլիսի 14-ին: Երգի հեղինակներն են հենց երգչուհին և նրա հետ հաճախ աշխատող հեղինակ և պրոդյուսեր Ռիկ Նովելսը։ Երգը թողարկվել է որպես երկրորդ պրոմո սինգլ՝ ի աջակցություն Դել Ռեյի *[[Honeymoon]]* չորրորդ ստուդիական ալբոմի: Երգի պրոդյուսերը եղել է Կիրոն Մենզիսը, այն ձայնագրվել է 2015 թվականին Սանտա Մոնիկայի «Կանաչ շենքում»։

## Երաժշտական ​​տեսահոլովակ
«Honeymoon» երգի տեսահոլովակը նկարահանել և մոնտաժել է Դել Ռեյը: Այն ժամանակ տեսահոլովակը դեռ երգչուհին չէր թողարկել: Երբ հարցրել են, թե արդյոք նա պատրաստվում է այն թողարկել, նա պատասխանել է.  «Դուք դեռ չեք տեսել «Honeymoon» երգի ամբողջական երաժշտական տեսահոլովակը, քանի որ ես այն դեռ չեմ թողարկել: Եվ ես դեռ չգիտեմ, թե այն կթողարկվի, թե ոչ, քանի որ այն ես ինքս եմ մոնտաժել և նկարահանել»: Դել Ռեյը այդպես էլ չի հրապարակել տեսանյութը՝ ասելով․ «դրանում ոչինչ չի կատարվում»: Պաշտոնական տեսահոլովակը հայտնվել է Թեյլոր Սիքմենի YouTube-յան ալիքում 2015 թվականի դեկտեմբերի 27-ին, թեև մինչև 2016 թվականի հունիսի 24-ը ոչ ոք չի գտել տեսանյութը, մինչև որ նրա հղումով չի կիսվել երգչուհու երկրպագուներից մեկը:

## Թողարկում
Պաշտոնական թողարկումից առաջ երգի տեքստը ներառված էր Լանա Դել Ռեյի տեքստերի գրքում, որը բոլորը կարող էին գնել *[[Ultraviolence]]* ալբոմի աջակցությամբ կազմակերպված The Endless Summer Tour շրջագայության ժամանակ: Որոշ ժամանակ անց Դել Ռեյը Instagram-ի իր էջում հրապարակել է երգի երկու հատված: 2015 թվականի հուլիսի 14-ին երգչի YouTube-յան ալիքում հրապարակվել է երգի ամբողջական տարբերակով աուդիոտեսանյութը: Երգը թողարկվել է որպես Դել Ռեյի չորրորդ ստուդիական ալբոմի՝ «Honeymoon»-ի երկրորդ գովազդային սինգլ 2015 թվականի սեպտեմբերի 7-ին:

## Քննադատների արձագանք
Երգի թողարկումից հետո կոմպոզիցիան արժանացել է քննադատական ճանաչման։ *[[NME]]*-ի սյունակագիրը երգը անվանել Է «կինեմատոգրաֆիական» և «հուզականորեն գրավիչ», նախքան այն նկարագրելը որպես «գուցե նրա լավագույն բալլադը սրտի բաբախելու համար»: *[[The Verge]]*-ի քննադատը երգը նկարագրել է որպես «վեց րոպե թափառող երանություն»: *[[Time]]*-ի գրախոսն անվանել է երգը «բնորոշ մտախոհ» և «կինեմատոգրաֆիկական», և ենթադրել է, որ երգն ավելի շատ կհամապատասխաներ իր ''Born To Die'' ալբոմին, քան *Ultraviolence*-ին, որը նա ձայնագրել է Դեն Աուերբախի հետ: «The Independent»-ի խմբագիրը գովաբանել է երգը՝ այն անվանելով «մելամաղձոտ և գեղեցիկ»: *[[Billboard]]*-ի լրագրողը նշել է, որ երգը «ավելի մեծ և հավակնոտ է, քան Դել Ռեյի կարիերայի ընթացքում ձայնագրված ցանկացած բան», նկարագրելով այն որպես «էպիկական»:

## Ստեղծագործությունների ցանկ

## Ձայնագրության մասնակիցներ
Ձայնագրության մասնակիցների մանրամասները տրամադրված են *Honeymoon* ալբոմին կից գրքույկում։
* Լանա Դել Ռեյ - վոկալ, հեղինակ, պրոդյուսեր
* Ռիկ Նովելս - ակուստիկ կիթառ, երգեհոն, մելոտրոն, սինթեզատոր
* Քեմերոն Մենզիես - պրոդյուսեր, ամփոփում
* Նիլ Քրյուգ - երգի շապիկ

* Պատրիկ Ուորեն - լարային, սինթեզատորի էֆեկտներ
* Կուրտ Բիսկերա - հարվածային գործիքներ
* Երգը ձայնագրվել է The Green Building ստուդիայում (Սանտա Մոնիկա, Կալիֆորնիա, ԱՄՆ)

* Մաստերինգը կատարել է Ադամ Այանը  Gateway Mastering Studio-ում (Փորթլենդ, Մեն, ԱՄՆ)։
* Երգը թողարկվել է R-Rated Music-ը, EMI April-ը, Music Inc-ը (Global Music Rights)։

## Չարթեր

## Ծանոթագրություններ

## Արտաքին հղումներ
* 
* 

Կատեգորիա:2015 երգեր
Կատեգորիա:2015 սինգլներ
Կատեգորիա:Երգեր ընտանեկան բռնության մասին
Կատեգորիա:Լանա Դել Ռեյի երգեր